Додатне информације и појашњења
у вези са припремањем понуде за јавну набавку
 "Услуга линијског (градског и приградског) превоза путника 
на територији општине Књажевац 

ЈАВНА НАБАВКА бр. 404/1-27/2014-02

Дана 29.12.2014. године потенцијални понуђач за јавну набавку "Услуга линијског (градског и приградског) превоза путника на територији општине Књажевац поднео је захтев за давање појашњења и додатних информација које се односе на Конкурсну документацију.

Комисија за спровођење поступка јавне набавке "Услуга линијског (градског и приградског) превоза путника на територији општине Књажевац објављује одговоре на питања:

Питање:
На који начин ће понуђач који је основан у 2014. години доказати испуњеност услова? Да ли може понуђач који је основан у 2014. години да поднесе понуду са подизвођачем или као носилац заједничке понуде? Да ли је валидан доказ за испуњење напред наведеног услова потврда пословне банке о промету на рачуну у 2014. години?

Одговор:
Као новоосновано предузеће у 2014. години, ви не испуњавате захтеве Наручиоца у погледу допунских услова за учешће у предметној јавној набавци у погледу наведеног пословног и финанисјског капацитета у конкурсној документацији, а који су неопходни за учешће у јавној набавци, прописани одредбама члана 76. ЗЈН, те би таква понуда била одбијена у складу са чланом 106. Став 1. тачка 2.

У контексту постављеног питања, понуду може поднети група понуђача, чл. 81. ЗЈН где сваки понуђач из групе понуђача мора испуњавати обавезне услове из члана 75. Став 1. тачка 1) до 4), односно из тачке 5) у смислу члана 81. став 3, док допунске услове испуњавају понуђачи из групе понуђача заједно, односно кумулативно и исти одговарају неограничено солидарно према наручиоцу.

У случају подношења понуде са подизвођачем, извођач и подизвођач морају да испуне обавезне услове из члана 75. ЗЈН. Понуђач мора да испуњава и додатне услове прописане конкурснеом докумнетацијом, док подизвођач не мора да испуњава додатне услове.


Књажевац, 31.12.2014. године

